text: Anders Samuelsen mister medvinden
  12 maj 2011 kl. 08.18
  Liberal Alliances parti-leder Anders Samuelsen fra Horsens mister popularitet, viser meningsmåling.
  For to måneder siden gik partiformand Anders Samuelsen (LA) til angreb på flere medier, der gik kritisk til Liberal Alliances opstilling af såkaldte kendis-kandidater til folketingsvalget, og Samuelsens fravær fra byrådsmøderne i Horsens.
  Siden er han gået fra at være Christiansborgs femtemest populære partileder til at være nummer sjok.
  Anders Samuelsen og Liberal Alliance er samtidig blevet klemt politisk af regeringens 2020-plan, og i går viste en YouGov-måling for metroXpress, at Liberal Alliance er gået fra en vælgeropbakning på 9,0 procent i marts, over 8,3 procent i april til nu 5,2 procent. 
  - Vi er gået fra orkanens centrum til nu at være lidt udenfor. Vi er knap så synlige lige nu, fordi der foregår et spil mellem regeringen, Dansk Folkeparti og De Radikale om 2020-planen. Så der er plads til forbed­ring, siger Anders Samuelsen til metroXpress.
  